આ કેસની હકીકત મુજબ પાલનપુરમાં 22 વર્ષ પહેલા એક વ્યિક્તને અફીણના ખોટા કેસમાં ફસાવી દેવાના મામલે ધરપકડ કરાયેલા પૂર્વ આઇપીએસ સંજીવ ભટ્ટને રિમાન્ડ પર મેળવવા માટે સરકારે હાઇકોર્ટમાં રિટ કરી છે. જેમાં સરકાર તરફે એવી રજૂઆત કરવામાં આવી હતી કે,પોલીસ દ્વારા મેજિસ્ટ્રેટ સમક્ષ 18 જેટલા કારણો રજૂ કર્યા હતા. અફીણ કોણે પ્લાન્ટ કર્યુંં. તે કોણ લાવ્યું તેની પણ તપાસ કરવાની છે. બનાસકાંઠાના તત્કાલીન ડીએસપી ભટ્ટે અફીણના કેસમાં ફસાવેલા આરોપીને એવી ધમકી આપી હતી કે, જો તે તાબે નહી થાય તો અફીણનો મોટો જથ્થો બતાવી તેને ફસાવી દેવામાં આવશે. તો તેમની પાસે અગાઉ કેટલો જથ્થો હતો તેની પણ તપાસ કરવાની છે.